บลจ.บัวหลวงส่งกองทุน3เดือนจ่าย2.50%ต่อปี
บลจ.บัวหลวง เปิดขายกองทุนตราสารหนี้ ลงทุนในประเทศผสมเงินฝากต่างประเทศบางส่วน คาดผลตอบแทน 2.50% ต่อปี
6 พ.ค. 2554

บลจ.บัวหลวง เปิดขายกองทุนตราสารหนี้ ลงทุนในประเทศผสมเงินฝากต่างประเทศบางส่วน คาดผลตอบแทน 2.50% ต่อปี
รายงานข่าวจากบริษัทหลักทรัพย์จัดการกองทุน (บลจ.) บัวหลวง เปิดเผยว่า บริษัทเปิดเสนอขายกองทุนรวมบัวหลวงตราสารหนี้ชนิดระบุวันครบกำหนด 6/11 ลงทุนสั้นประมาณ 3 เดือน เปิดขายครั้งเดียวระหว่างวันที่ 4-10 พ.ค.2554 ลงทุนขั้นต่ำ 10,000 บาท คาดการณ์ผลตอบแทนจากการลงทุนประมาณ 2.50% ต่อปี
กองทุนจะลงทุนในพันธบัตรธนาคารแห่งประเทศไทยประมาณ 32% ของมูลค่าสินทรัพย์สุทธิ ลงทุนในเงินฝากหรือตราสารหนี้สถาบันการเงินในประเทศประมาณ 19% ของมูลค่าสินทรัพย์สุทธิและลงทุนในตราสารหนี้ภาคเอกชน เช่น บริษัทอยุธยา แคปปิตอล ออโต้ ลีสและบริษัทเอเชียเสริมกิจลีสซิ่ง รวมประมาณ 24%ของมูลค่าสินทรัพย์สุทธิและลงทุนในเงินฝาก ตราาสารหนี้ต่างประเทศ เช่น บาร์เคลย์และธนาคารอาบูดาบี คอมเมอร์เชียล สัดส่วนลงทุนรวม 24% ของมูลค่าสินทรัพย์สุทธิ